
I  ОСНОВНИ СТАТУСНИ ПОДАЦИ
Пословно име: ЈАВНО КОМУНАЛНО ПРЕДУЗЕЋЕ НОВИ КНЕЖЕВАЦ НОВИ КНЕЖЕВАЦ
Скупштина општине Нови Кнежевац је на својој седници одржаној дана 05.05.2025. године донела  Решење о давању сагласности на одлуку о промени пословног имена предузећа. 
Агенција за привредне регистре је усвојила регистрациону пријаву промене података 26.05.2025. године.
Седиште: Нови Кнежевац, Карађорђева 49
Претежна делатност: Сакупљање, пречишћавање и дистрибуција воде
Матични број: 08128260
ПИБ: 101460125
Надлежно министарство: Министарство привреде, Министарство финансија, Министарство за рад, запошљавање, борачка и социјална питања.
Делатности јавног предузећа: снабдевање водом за пиће, одвођење и пречишћавање отпадних вода, изношење и депоновање комуналног отпада, одржавање чистоће, одржавање јавних зелених површина, управљање пијацама, управљање гробљима, дистрибуција гаса на територији општине Нови Кнежевац.
Годишњи  програм пословања: Програм пословања Јавног комуналног предузећа 7. Октобар за 2025. годину је усвојен од стране Надзорног одбора дана 28.11.2024. године.
Закључак  о давању сагласности на Програм пословања Јавног комуналног предузећа 7. Октобар за 2025. годину број 003550078 2024 08634 001 000 060 107 04 009 донето је на седници Скупштине општине Нови Кнежевац дана 18.12.2024. године. Закључак је објављен у Службеном листу Општине Нови Кнежевац број 28/2024. 
Прва измена програма пословања Јавног комуналног предузећа 7. Октобар за 2025. годину усвојена је од стране Надзорног одбора дана 13.02.2025. године. 
Одлука о давању сагласности на прву измену програма пословања Јавног комуналног предузећа 7. Октобар за 2025. годину број 001243736 2025 08634 001 000 060 107 04 006 донета је на седници Скупштине општине Нови Кнежевац дана 17.03.2025. године. Одлука је објављена  у Службеном листу Општине Нови Кнежевац број 4/2025.
Друга измена програма пословања предузећа за 2025. годину усвојена је од стране Надзорног одбора дана 22.09.2025. године. 
Одлука о давању сагласности на другу измену програма пословања предузећа за 2025. годину број 004348596 2025 08634 001 000 060 107 04 002 донета је на седници Скупштине општине Нови Кнежевац дана 31.10.2025. године. Одлука је објављена  у Службеном листу Општине Нови Кнежевац број 17/2025.
II  ОБРАЗЛОЖЕЊЕ ПОСЛОВАЊА
У периоду од 01.01.2025. године до 31.12.2025. године реализација делатности предузећа се одвијала у складу са планираним активностима. Предузеће  је на дан 31.12.2025. године  исказало  добитак  у  износу од  2.315.709,00 динара.
III  ОБРАЗЛОЖЕЊЕ  ОБРАЗАЦА
1. БИЛАНС УСПЕХА
Биланс успеха показује остварене приходе и расходе предузећа у посматраном периоду. 
Износи су исказани у хиљадама динара.
1.1.  Приходи 
	Назив
	Реализација 01.01.-31.12.2025. године
	Учешће у укупном приходу (у %)

	Пословни приходи
	213.932
	98,90

	Финансијски приходи
	1.161
	0,54

	Приходи од усклађивања вредности финансијске имовине
	969
	0,45

	Остали приходи
	264
	0,11

	Укупни приходи
	216.326
	100

	Приходи од исправки грешкака из ранијих година
	4
	

	Укупно 
	216.330
	


 
 Пословни приходи
Пословни приходи остварени су у износу од 213.932 хиљада динара. У односу на план остварени су 97%. 
Пословне приходе предузећа чине приходи од продаје природног гаса, приходи од продаје производа и услуга, приходи од активирања учинака и остали пословни приходи. 
Приходи од продаје природног гаса остварени су у износу од 98.536 хиљада динара и у односу на план, остварени  су 112 %.   
Приходи од продаје производа и услуга остварени су у износу од 110.427 хиљада динара и у односу на план, остварени су 87%.

Структура прихода од продаје производа и услуга је следећа ( изражено у 000 динара):   
· Приходи од продаје воде                                                         32.986
· Приходи од одвођења отпадних вода                                     11.379
· Приходи од водоинсталатерских услуга                                  1.971
· Приходи од фиксне накнаде за водомер                                  5.620
· Приходи од изношења смећа                                                  26.374
· Приходи од одржавања зеленила и чистоће                          20.636
· Приходи од пијаце                                                                         618                                                             
· Приходи од погребних услуга                                                   1.103                                
· Приходи од дистрибуције гаса                                                  7.272                             
· Приходи од годишњих прегледа гасних инсталација                520         
· Приходи од грађевинских услуга                                                 945                                      
· Приходи од осталих услуга                                                           673                                                
· Приходи од одржавања атмосфер.канала                                    330			       
Најзначајније  приходе  исказане  у оквиру прихода од продаје производа и услуга чине приходи од продаје воде и одвођења отпадних вода, који су настали обављањем основне делатности предузећа (29,87%), затим, приходи од изношења смећа (23,88%), приходи од одржавања зеленила и чистоће (18,69%), приходи од дистрибуције гаса (7,06%), приходи од фиксне накнаде за водомер (5,09%).
Приходи од активирања учинака односе се на изграђне прикључке на гасоводну мрежу и уградњу нових гасомера и регулатора притиска. Остварени су у износу од 1.934 хиљада динара и у односу на план остварени су остварени су са 76%.
Приходе од осталих услуга чине приходи од издавања услова и сагласности и накнаде за прикључак на водовод и канализацију, накнада за улазак на гробље трећим лицима, поправке дечијих игралишта и клупа на јавним површинама, преглед димњака на чврсто гориво и слично. 
Остали пословни приходи остварени су у износу од 3.035 хиљада динара. Наведене приходе чине приходи од закупа пијачних тезги у износу од 127 хиљада динара; приходи од закупа гробних места у износу од 696 хиљада динара, приходи од закупа контејнера у износу од 95 хиљадa динара, приходи од продаје расходованог материјала и основних средстава у износу од 91 хиљаде динара; приходи по судским пресудама 125 хиљада динара. На основу Одлуке о одобравању средстава за спровођење јавног рада број 1008-10169-3/2025 од 28.05.2025. закључен је тројни уговор о спровођењу јавног рада. Приходи по том основу остварени су у износу од 1.901 хиљада динара.
Финансијски приходи
Укупни финансијски приходи остварени су у износу од 1.161 хиљадa  динара и у односу на план остварени су 106%. Приходи се односе на обрачунате затезне камате купцима физичким и правним лицима.

Приходи од усклађивања вредности финансијске имовине
Наведени приходи су остварени у износу од 969 хиљадa динара и односе се на приходе од наплаћених исправљених потраживања од купаца.  
Остали приходи
Остали приходи остварени су у износу од 264 хиљаде динара и у односу на план остварени су 170%.  Односе се на приходе од накнаде штетa у износу од 223 хиљаде динара и приходе од накнадно примљених рабата у износу од 41 хиљада динара.
Приходи од исправки грешака из ранијег периода
Наведени приходи остварени су у износу од 4 хиљаде динара. Приходи се односе на коначно решење за коришћење водних објеката и система у јавној својини за одвођење отпадних вода из индустријских и других објеката за 2024. годину. 
1.2. Расходи

Износи су исказани у 000 динара
	Назив
	Реализација 01.01.-31.12.2025. године
	Учешће у укупним расходима (у %)

	Пословни расходи
	213.538
	99,82

	Финансијски расходи
	-
	-

	Остали расходи
	141
	0,18

	Укупни расходи
	213.679
	100

	Расходи од исправки грешкака из ранијих година
	6
	

	Укупно
	213.685
	



Пословни расходи
Пословни расходи остварени су у износу од 213.538 хиљада динара. У односу на план остварени су 97 %. 

Структуру пословних расхода чине: 
· Набавна вредност продате робе (природног гаса). Наведени расходи остварени су у износу од 78.329 хиљада динара и у односу на план остварени су 106%.
· Трошкови материјала, горива и енергије. Наведени расходи остварени су у износу од 24.265 хиљада динара и у односу на план остварени су 84%. Трошкови материјала износе 9.225 хиљада динара, док трошкови горива и енергије износе 15.040  хиљада динара.
· Трошкови зарада, накнада зарада и остали лични расходи. Наведени расходи остварени су у износу од 86.921 хиљада динара и у односу на план остварени су 97%. Детљна структура наведених расхода је описана у делу Трошкови запослених.
· Трошкови амортизације. Наведени расходи остварени су у износу од 6.383 хиљада динара и у односу на план остварени су 94%. 
· Трошкови производних услуга. Наведени расходи остварени су у износу од 10.123 хиљада динара и у односу на план остварени су 94%. 
· Нематеријални трошкови. Наведени расходи остварени су у износу од 7.514 хиљада динара и у односу на план остварени су 89%. 
Финансијски расходи
У посматраном периоду, предузеће нема финансијских расхода.

Остали расходи
Остали расходи се односе на расходе по основу директног отписа потраживања у износу од 119 хиљада динара и остале непоменуте расходе у износу од 22 хиљада динара. 
Порески расход периода износи 329 хиљада динара и односи се на плаћене аконтације за 2025. годину пореза на добит, по коначној обавези за 2024. годину. 
2.БИЛАНС СТАЊА    
Биланс стања показује стање средстава и извора средстава предузећа на дан 31.12.2025. године.Укупна актива износи 109.809 хиљада динара и у односу на план остварена је 94%. 
У наставку, дат је табеларни преглед сталне имовине предузећа, исказано у 000 динара. 
	
  ОПИС
	
Земљиште
	Грађевински
објекти
	Постројења и
Опрема
	Укупно
некретнине,
постројења и 
опрема

	Набавна вредност на дан 01.01.2025.
	2.321
	85.473
	72.250
	160.044

	Нове набавке
	-   
	   -
	4.753                        
	4.753

	Продаја
	-
	-
	-
	-                 

	Аванс за опрему
	-
	-
	                                   
	-

	Амортизација
	-
	-
	-
	-

	Набавна вредност на дан 31.12.2025. 
	
    2.321
	
    85.473
	
77.003
	
164.797

	Исправка вредности на дан 01.01.2025.
	-
	63.515
	46.769
	110.284

	Амортизација 
	· 
	1.156
	5.224
	6.380

	Продаја
	· 
	-
	-
	-

	Исправка вредности на дан 31.12.2025.
	· 
	64.671
	         51.993
	116.664                          

	Садашња вредност на дан 31.12.2025.године
	
    2.321
	
20.802
	
25.010          
	
                      48.133


Стална имовина износи 48.133 хиљадa динара и у односу на план остварена је 97%. Земљиште и грађевински објекти исказани су у износу од 23.123 хиљада динара, док су постројења и опрема исказани у износу од 25.010 хиљада динара. 

Обртна имовина износи 61.676 хиљадa динара и у односу на план остварена је 92%. Структуру обртне имовине чине залихе, потраживања по основу продаје и остала краткорочна потраживања; краткорочни финансијски пласмани; готовина и краткорочна активна временска разграничења. 
Залихе су остварене у износу од 2.777 хиљада динара и односе се на залихе материјала и резервних делова у износу од 2.001 хиљада динара и залихе горива и мазива у износу од 401  хиљаде динара. 
Плаћени аванси за услуге износе 375 хиљадa динара. 
Потраживања по основу продаје износе 19.975 хиљада динара и у односу на план остварена су 83%. Структуру чине (у 000 динара):
· Купци у земљи правна лица                                                     3.152
· Исправка вредности потраж.од продаје (правна лица)               (8)    
· Купци у земљи физичка лица                                                 21.460
· Исправка вредности потраж.од продаје (физичка лица)      (4.629) 
Остала краткорочна потраживања износе 518 хиљадa динара и у односу на план остварена су 26%. Структуру чине (у 000 динара):
· Потраживања за затезну камату                                                         69
· Потраживања од запослених                                                             181        
· Потраживања од дужника по судској пресуди                                113 
· Потраживања од дужника за трошкове приватног извршитеља    251
· Исправка вредности потраживања за камату                                   (24)
· Исправка вредности осталих кратк.потраживања                          (215)
· Разграничени ПДВ у примљ.факт.по општој стопи                         143
Краткорочни финансијски пласмани износе 444 хиљада динара и у односу на план остварени су 148%. 
Готовина износи 16.703 хиљада динара и у односу на план остварена је 88%. У питању су средства на текућим рачунима и благајни предузећа.
Краткорочна временска разграничења износе 21.259 хиљада динара и у односу на план остварена су 112%. Односе се на разграничене трошкове по основу обавеза за премију осигурања 299 хиљада динара, разграничене трошкове по основу осталих обавеза (сајт) 25 хиљада динара, унапред плаћене закупнине (autocad лиценца) 58 хиљада динара; потраживања за нефактурисани приход (гас за децембар 2025 и приступ дистрибутивном систему) 20.877 хиљада динара.  
Укупна пасива  износи 109.809 хиљада динара и у односу на план остварена је 94%. 
Капитал износи 57.486 хиљада динара и у односу на план остварен је 110%. Структуру капитала чини (у 000 динара):
· Основни (државни) капитал                         17.263
· Резерве                                                            12.102
· Нераспоређени добитак ранијих година     41.106
· Губитак ранијих година                               (15.301)
· Добитак  текуће године                                   2.316  
Дугорочна резервисања за накнаде и друге бенефиције запослених по основу отпремнина износе  10.424  хиљада  динара и у односу на план остварена су 106%.
Краткорочне обавезе износе 41.759 хиљада динара и у односу на план остварене су 77%. Структуру краткорочних обавеза чини (у 000 динара):
· Примљени аванси                                                                    4.216
· Обавезе према добављачима                                                  3.690
· Обавезе за нето зараде,порезе и доприносе                          7.510
· Oбавезе по основу камата                                                             4
· Обавезе према Оснивачу за учешће у добитку                    7.248
· Остале обавезе према запосленима                                          108
· Обавезе према физичким лицима за накнаде по уговорима  310
· Обавезе према коморама                                                               7
· Обавезе за порез на додату вредност                                    3.741
· Обавезе за остале порезе и накнаде                                          481
· Краткороч.пасивна времен.разграничења                           14.444
У програму пословања за 2025.годину дефинисани су циљеви: 
· замена водомера –сервис који је на дан 31.12.2025. године остварен са 72,33% , односно од годишње планираних 300 замена водомера-сервисa, сервисирано је и замењено 217 водомера;
· замена водомера са даљинским очитавањем набавком водомера и адаптера,  у циљу повећања  ефикасности очитавања  који је на дан 31.12.2025. године остварен са 12,50%, односно од годишње планираних 40 замена водомера, замењено је 5 водомера.
Сектор за дистрибуцију гаса је планирао следеће циљеве:  
- повећање потрошње гаса израдом нових прикључака одобравањем повољнијих услова плаћања. Циљ је на дан 31.12.2025. године остварен 193,33%, односно од 15 планираних прикључака на годишњем нивоу, изграђено  је 29 прикључака;
- смањење губитака на дистрибутивном систему набавком и уградњом нових гасомера. Циљ је на дан 31.12.2025. године остварен 95%, односно од 120 нових гасомера планираних на годишњем нивоу, уграђено је 114;
- смањење губитака на дистрибутивном систему сервисирањем и заменом старих гасомера. Циљ је на дан 31.12.2025. године остварен 40,94%, односно од 320 сервисирања и замена гасомера планираних на годишњем нивоу, сервисирано  је и замењено 131.
3. ИЗВЕШТАЈ О ТОКОВИМА ГОТОВИНЕ
Извештај о токовима готовине пружа информације о променама токова готовине из пословних активности, инвестиционих активности и активности финансирања. 
Прилив готовине из пословних активности остварен је у износу од 231.309 хиљада динара, што је за 1% мање у односу на план. 
Одлив готовине из пословних активности  остварен је у износу од 235.649 хиљада динара, што је за 2% више у односу на план.
Стање готовине на дан 31.12.2025. године износи 16.703 хиљада динара, што представља мањи износ од планираног.
4. ТРОШКОВИ ЗАПОСЛЕНИХ
Трошкови бруто зарада за запослене исказани су у износу од 67.467.773,00 динара и остварени су у оквиру планираног износа са 97%. Предузеће у складу са Уредбом о начину и контроли обрачуна и исплате зарада у јавним предузећима, месечно доставља на оверу оснивачу обрачун средстава за исплату зарада запослених на обрасцу (ЗИП-1). У складу са чланом 3 Уредбе, предузеће не може извршити исплату зарада пре овере обрасца( ЗИП-1).
Структура трошкова зарада и накнада зарада (бруто), без доприноса на зараде и накнаде зарада на терет послодавца je следећа (у 000 динара):
Назив                                                       
Редован рад                                                        41.878.591,49
Државни празник		                               1.312.934,61                             
Годишњи одмор                                                   7.102.516,32                                 
Регрес за годишњи одмор                                    7.345.050,55          
Верски празник	                                               846.143,25		                     
Топли оброк		                                            2.457.750,00	                              
Минули рад			                                4.264.278,80            
Прековремени рад                                                    174.403,63                                              
Плаћено одсуство                                                       90.779,92                                              
Боловање 100%                                                         143.721,60                                             
Боловање 65%	                                                835.626,39		                     
Стимулација                                                              560.707,46                                           
Рад на државни празник                                             50.142,89                               
Рад недељом                                                                15.843,36                                                    
Приправност					            296.388,27
Остало -8 март                                                             92.724,71                                            
Ноћни рад	                                                                   168,78				                
Бруто зарада -  укупно                                      67.467.772,03
Просечна бруто зарада по запосленом без пословодства за јануар-децембар 2025. године износи 120.692,00 динара, а просечна нето зарада по запосленом без пословодства износи 87.480 динара. Просечна бруто зарада пословодства за јануар-децембар 2025. године износи 221.366,00 динара, а просечна нето зарада пословодства износи 158.068,00 динара. 
План реализације зарада је мањи услед  боловања и неплаћеног одсуства.
5. ДИНАМИКА ЗАПОСЛЕНИХ

На дан 31.12.2025. године укупан број запослених је износио 46 (42 запослена на неодређено време и 4 запослена на одређено време). У посматраном периоду један запослени је отишао у старосну пензију. 
Број лица ангажованих по основу уговора о привремено повременим пословима на дан 31.12.2025. године износио је 5. 
6. РАСПОН  ПЛАНИРАНИХ  И  ИСПЛАЋЕНИХ ЗАРАДА
Приказани планови зарада и реализација дати су за запослене са најнижим и највишим коефицијентом.
 7. СУБВЕНЦИЈЕ И ОСТАЛИ ПРИХОДИ ИЗ БУЏЕТА
За посматрани период су остварени приходи по основу дотација из буџета.  На основу Одлуке о одобравању средстава за спровођење јавног рада број 1008-10169-3/2025 од 28.05.2025. године, закључен је тројни уговор између Националне службе за запошљавање, филијала Кикинда, Општине Нови Кнежевац и Јавног комуналног предузећа Нови Кнежевац о спровођењу јавних радова у сегметну „Заштита животне средине”.  За посматрани период, остварени су приходи у износу од 1.901.478,32 динара.
8. СРЕДСТВА ЗА ПОСЕБНЕ НАМЕНЕ
Износ реализованих средства за репрезентацију износи 294.683,21 динара и представља 98% планираних средстава за извештајни период. Трошкови рекламе и пропаганде су остварени у износу од 50.227,60 динара. 

9. КРЕДИТНА ЗАДУЖЕНОСТ
На дан 31.12.2025. године предузеће није кредитно задужено. 

10. ИЗВЕШТАЈ О ИНВЕСТИЦИЈАМА

Инвестиције од капиталног значаја нису планиране. У току посматраног периода, предузеће је набавило основна средства укупне вредности 3.383.300,01 динара и то ланчану тестеру H460R18" вредности 70.600,00 динара; ланчану тестеру H36518" вредности 87.680,00 динара; половно теретно возило са товарним простором и 5 седишта вредности 2.054.000,00 динара; половно теретно возило Дачија Докер вредности 1.171.020,00 динара. Предузеће је извршило и активирање уграђених гасомера и регулатора притиска укупне вредности 1.934.310,00 динара. 

11.ПОТРАЖИВАЊА, ОБАВЕЗЕ  И  СУДСКИ  СПОРОВИ
Стање обавеза се односи на неплаћене фактуре према добављачима које се измирују  најкасније у року од 45 дана.  
Укупна  вредност  спорова на дан 31.12.2025. године износи 751.668,54 динара, од чега је предузеће страна која тужи у 8 спорова  вредности 442.168,54 динара, а предузеће је тужена страна у 4 спора вредности 309.500,00 динара.  Ниједан спор није критичан нити мoже утицати на пословање Предузећа.


IV  ЗАКЉУЧНА РАЗМАТРАЊА И НАПОМЕНЕ
Током посматраног  периода Предузеће је несметано обављало своје пословање, редовно и благовремено измиривало своје обавезе према држави, добаваљачима и запосленима.

